Cuneiform Tablet TC 3 15
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma bu-za-zu-ma a-dí ša a-ma-kam tù-na-ḫi-dí-ni um-ma a-ta-ma i-na ša-nim u₄-mì-im ša té-ru-bu e-ri-qá-tim a-na bu-ru-uš-ḫa-dum a-bu-uk am-ta-ra-aṣ-ma a ší-a-tí a-dí u₄-mì-im a-nim e-ri-qá-tim ú-lá a-bu-uk i-na ša-am-ší šu-be-lúm úṣ-a-ni i-na ša-ni-im u₄-mì-im e-ri-qá-tim a-ba-ak ù a-na-ku a ma-lá té-er-tí-kà wa-ar-kà-tám URUDU ú-za-kà-ma i pá-ni-a a-ba-ak a-bi a-ta a-wa-tám i-ṣé-ri-a e té-zi-ib-ma e ta-tal-kam a-wa-tám ša DAM GAL sí-sé-e lá-ma ta-tal-kà-ni gu₅-mu-ur lá té-zi-ib a-lá-ḫi-num e iṣ-li-ku-nu-ma TÚG.ḪI-tí e ta-dí-na ú-ṭá-tám li-ig-mu-ra-ma ú TÚG.ḪI-tí ta-áš-bi₄-sú dí-šu-um šu-ma É kà-ri-im KÙ.BABBAR ší-im ša-áp-tim iš-ta-pu-ku KÙ.BABBAR šu-qú-ul